pythainlp/thaigov-v2-corpus-22032023 huggingface dataset:
วันอาทิตย์ที่ 22 สิงหาคม 2564
ศบค.เตรียมพิจารณามาตรการป้องกันการแพร่ระบาดของโควิด-19 ในตลาด ตรวจเชิงรุกผู้ค้า ลูกจ้าง และชุมชนโดยรอบตลาดพื้นที่สีแดงเข้ม คาดดำเนินการ 3 ระยะครอบคลุมเป้าหมาย 2 แสนคน ตรวจ 4 รอบ
ศบค.เตรียมพิจารณามาตรการป้องกันการแพร่ระบาดของโควิด-19 ในตลาด ตรวจเชิงรุกผู้ค้า ลูกจ้าง และชุมชนโดยรอบตลาดพื้นที่สีแดงเข้ม คาดดำเนินการ 3 ระยะครอบคลุมเป้าหมาย 2 แสนคน ตรวจ 4 รอบ รวมใช้ ATK  8.5 แสนชุด รับสนับสนุนจาก สปสช.
วันที่ 22 ส.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่กระทรวงสาธารณสุขได้ติดตามข้อมูลผู้ติดเชื้อโควิด-19 ทั่วประเทศ ได้พบว่าในส่วนของพื้นที่สีแดงเข้มโดยเฉพาะกรุงเทพฯและปริมณฑลได้พบผู้ติดเชื้อที่เชื่อมโยงกับตลาดสด และตลาดนัด โดยพบว่า ตั้งแต่วันที่ 1 เม.ย. -10 ส.ค. พบการติดเชื้อใน 23 จังหวัด ในตลาด 132 แห่ง ผู้ติดเชื้อรวม 14,678 คน
กระทรวงสาธารณสุขจึงได้จัดทำมาตรการป้องกันการแพร่ระบาดของโรคโควิด-19 ในตลาด ซึ่งที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ที่พล.อ.ประยุทธ์ จันทร์โอชา นายกรัฐมนตรีและรมว.กลาโหม เป็นประธาน จะได้พิจารณาเพื่อดำเนินการต่อไป
น.ส.ไตรศุลี กล่าวว่า มาตรการป้องกันการแพร่ระบาดของโควิด-19 ในตลาด จะประกอบด้วยมาตรการ 3 ส่วน ได้แก่ มาตรการป้องกันคน ป้องกันสถานที่(ตลาด) และ จัดการระบบเฝ้าระวังควบคุมโรค ซึ่งในส่วนการป้องกันคนนั้นจะมีตรวจคัดกรองเชิงรุกด้วยชุดตรวจ ATK ในกลุ่มเป้าหมายได้แก่ผู้ค้า ลูกจ้าง แรงงานที่เดินทางเข้าออก ผู้อยู่อาศัยที่ประกอบธุรกิจอยู่โดยรอบ และมีการสุ่มตรวจผู้ซื้อที่เดินทางเข้าไปใช้บริการในตลาด
ดำเนินการในจังหวัดพื้นที่สีแดงเข้มทั้ง 29 จังหวัด โดยแบ่งดำเนินการเป็น 3 ระยะ ระยะที่1 ดำเนินการใน 9 จังหวัดสีแดงเข้ม ได้แก่ กรุงเทพฯ นนทบุรี ปทุมธานี สมุทรปราการ ราชบุรี ชลบุรี นครราชสีมา สงขลา และสระแก้ว เป้าหมายที่ตลาดค้าส่งและตลาดขนาดใหญ่(500แผงขึ้นไป) ตลาดที่มีความเสี่ยงสูง มีชุมชนรอบตลาด รวม 27 แห่ง ระยะที่2 ดำเนินการตรวจในพื้นที่ตลาดทุกขนาด ในจังหวัดสีแดงเข้ม 16 จังหวัด ครอบคลุมตลาด 117 แห่ง และระยะที่ 3 ดำเนินการครอบคลุมตลาดทุกขนาด ในพื้นที่สีแดงเข้มทั้ง 29 จังหวัด รวมตลาด 683 แห่ง
น.ส.ไตรศุลี กล่าวว่า การประเมินเบื้องต้นคาดว่าจะดำเนินการตรวจครอบคลุมเป้าหมาย 202,010 คน ตรวจทุกสัปดาห์เป็นเวลา 4 สัปดาห์ ใช้ชุดตรวจ ATK 808,040 ชุด มีการสำรองสำหรับกรณีตรวจเชิงรุกอีก 41,960 ชุด รวมใช้ชุดตรวจ ATK ตามมาตรการนี้รวม 850,000 ชุด ซึ่งจะขอรับการสนับสนุนชุดตรวจจากสำนักงานหลักประกันสุขภาพแห่งชาติ(สปสช.) ต่อไป
นอกจากดำเนินการตรวจเชิงรุกแล้ว ตามมาตรการนี้จะมีการให้วัคซีนแก่ผู้เกี่ยวข้องในตลาดตามลำดับความเสี่ยง รวมถึงดำเนินมาตรการอื่นควบคู่ เช่น การมีแผนเผชิญเหตุ การจัดเตรียมโรงพยาบาลสนามหรือสถานที่แยกกัก เพื่อรองรับกรณีผู้ติดเชื้อหรือพบผู้มีผลตรวจ ATK เป็นบวก
วันพฤหัสบดีที่ 23 ธันวาคม 2564
พม. จัดอบรมโครงการช่างผมอุ่นใจ by พม. "ให้ผมพลิกชีวิตคุณ"  ช่วยยกระดับวิชาชีพและรายได้ให้ผู้ประกอบการและกลุ่มเปราะบางเดือดร้อนจากโควิด-19
พม. จัดอบรมโครงการช่างผมอุ่นใจ by พม. "ให้ผมพลิกชีวิตคุณ"  ช่วยยกระดับวิชาชีพและรายได้ให้ผู้ประกอบการและกลุ่มเปราะบางเดือดร้อนจากโควิด-19
วันนี้ (23 ธ.ค. 64) เวลา 13.00 น. ที่วิทยาลัยสารพัดช่างพิษณุโลก จังหวัดพิษณุโลก นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พบปะเยี่ยมให้กำลังใจผู้เข้ารับการอบรมคุณวุฒิวิชาชีพช่างทำผม โครงการช่างผมอุ่นใจ by พม. "ให้ผมพลิกชีวิตคุณ" ภายใต้ความร่วมมือระหว่างกระทรวง พม. และภาคีเครือข่ายทุกภาคส่วน ทั้งสถาบันคุณวุฒิวิชาชีพ สมาคมวิชาชีพช่างผมไทย และผู้อบรมหลักสูตรการเมืองการปกครองในระบอบประชาธิปไตยสำหรับนักบริหารระดับสูง รุ่นที่ 25 (ปปร.25) สถาบันพระปกเกล้า กลุ่มบ้านหน้าพระลาน โดยมีวัตถุประสงค์เพื่อยกระดับทักษะอาชีพช่างผมอย่างมีมาตรฐานให้กับกลุ่มผู้ประกอบการอาชีพช่างผม กลุ่มผู้ว่างงาน หรือผู้ถูกเลิกจ้าง และประชาชนทั่วไปที่มีความสนใจในการประกอบอาชีพช่างผม ที่ได้รับผลกระทบจากสถานการณ์การแพร่ระบาดของโควิด-19 ด้วยการมีคุณวุฒิวิชาชีพช่างผมที่สูงขึ้น ส่งผลให้มีรายได้เพิ่มและได้รับการยอมรับในสังคม ประกอบด้วย การให้ความรู้ ทักษะการทำผมอย่างมืออาชีพ การทดสอบโดยการสัมภาษณ์ ความรู้พื้นฐานทั่วไปช่างผมสตรี และการทดสอบโดยการปฏิบัติ การแบ่งกลุ่ม การสระ-ไดร์ จัดทรง การม้วนเพื่อดัด การม้วนโรล ทั้งนี้ ปีงบประมาณ 2565 กระทรวง พม. จะดำเนินการจัดอบรม Onsite ในพื้นที่นำร่อง 4 จังหวัด ได้แก่ จังหวัดพิษณุโลก อ่างทอง สุราษฎร์ธานี และกรุงเทพฯ ซึ่งในอนาคตจะต่อยอดการดำเนินกิจกรรมโครงการเพิ่มให้ครอบคลุมกลุ่มเป้าหมายทุกจังหวัดทั่วประเทศในระยะต่อไป
นายจุติ กล่าวว่า วันนี้ทุกคนที่เข้าฝึกอบรมเป็นส่วนหนึ่งของโครงการที่จะพลิกโฉมประเทศไทย ขอให้ทุกคนหาทักษะเพิ่มเติมจากการเรียนรู้ไปให้มากที่สุด สิ่งที่กระทรวง พม. ทำเสมอมาคืออย่าให้ปลาเขา แต่จงให้เบ็ดเขาไปตกปลา ให้หาปลาให้เป็น ซึ่งทางสมาคมฯ จะมอบความรู้โดยวิทยากร ตนอยากให้กำลังใจผู้เข้าอบรม ขอให้ทุกคนไปให้ถึงในสิ่งที่ตัวเองต้องการ ทางโครงการช่างผมอุ่นใจ by พม. "ให้ผมพลิกชีวิตคุณ" เป็นหนึ่งในโครงการที่จะพลิกชีวิตคุณ เราตั้งใจทำและเราจะติดตามว่าได้ปลุกปั้นคนที่มีความเพียร มีแรงบรรดาลใจที่จะไปสู่การพัฒนาไปตามลำดับ ตามมาตรฐานสากลและมาตรฐานโลก ฉะนั้น วันนี้เรามาถ่ายทอดให้ผู้เข้าอบรมได้มีงาน มีอาชีพ มีร้านของตนเอง ซึ่งก้าวที่สำเร็จเริ่มจากก้าวที่เล็กๆ ก้าวที่ขยัน มีความเพียร มีวินัย และต้องไปให้ถึง ซึ่งเรามีครูมือหนึ่งของประเทศไทย ดร.สมศักดิ์ ชลาชล เป็นผู้อำนวยการกำกับออกหลักสูตร เรามีครูฝึกดีๆ มาช่วยเสริมทักษะ หวังว่าผู้เข้าอบรมครั้งนี้จะตักตวงความรู้ทักษะเหล่านี้ไปให้ได้มากที่สุด นอกจากร้านทำผมแล้ว เรายังทำร้านอาหารที่เป็นวิชาชีพอิสระที่สามารถประกอบอาชีพได้ด้วยตนเอง โดยได้เชพชุมพล แจ้งไพร ซึ่งเป็นเชฟระดับโลกมาสอนทำอาหาร จะเห็นได้ว่ากระทรวง พม. พยายามจะทำเรื่องของอาชีพให้ทุกคนได้มีความมั่นคง เพื่อนำไปเป็นอาชีพในอนาคตต่อไป
วันอังคารที่ 8 กุมภาพันธ์ 2565
นายกฯ ขอทุกคนยกการ์ดสูง แม้ไทยติดโควิด-19 หลักหมื่น แต่ยอดผู้เสียชีวิตยังต่ำ ขณะที่ โฆษกรัฐบาล เตือนซื้อไม้ swab หวังเคลมเงินประกัน เป็นความผิดทางอาญา
นายกฯ ขอทุกคนยกการ์ดสูง แม้ไทยติดโควิด-19 หลักหมื่น แต่ยอดผู้เสียชีวิตยังต่ำ ขณะที่ โฆษกรัฐบาล เตือนซื้อไม้ swab หวังเคลมเงินประกัน เป็นความผิดทางอาญา หากพบการกระทำผิด จะบังคับใช้กฎหมายอย่างเคร่งครัด
วันที่ 8 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงสถานการณ์การแพร่ระบาดของโควิด-19 ในขณะนี้ ถึงแม้ว่าผู้ติดเชื้อจะเพิ่มจำนวนขึ้นถึงหลักหมื่นต่อเนื่อง แต่อัตราของผู้ป่วยที่มีอาการรุนแรง และอัตราการเสียชีวิตยังถือได้ว่าค่อนข้างต่ำ อย่างไรก็ตาม นายกรัฐมนตรียังขอประชาชนพยายามระวังตัวเอง โดยเฉพาะจากการสังสรรค์และรวมตัวคนหมู่มาก เนื่องจากการแพร่ระบาดของเชื้อโควิด-19 สายพันธุ์โอมิครอนสามารถแพร่ระบาดได้รวดเร็วมาก การป้องกันตนเองที่ดีที่สุดในขณะนี้คือการฉีดวัคซีนเข็มกระตุ้น เพื่อเพิ่มภูมิต้านโรค โดยเฉพาะผู้ที่เป็นกลุ่มเสี่ยง
โฆษกประจำสำนักนายกรัฐมนตรียังกล่าวเตือนถึงกระแสข่าวการซื้อไม้ swab จากผู้ที่ติดโควิด-19 หวังติดเชื้อเพื่อเคลมประกันว่า ไม่ควรทำอย่างยิ่ง เนื่องจากจะเป็นอันตรายต่อสุขภาพแล้ว หากจงใจทำเพื่อหวังเคลมเงินประกัน ยังถือว่ามีความผิดฐานฉ้อฉลประกันภัย เป็นความผิดทางอาญา มีโทษจำคุกไม่เกิน 3 ปี หรือปรับไม่เกิน 300,000 บาท หรือทั้งจำทั้งปรับ หากพบว่ามีการกระทำความผิดจริงจะบังคับใช้กฎหมายอย่างเคร่งครัด หากมีความจำเป็น ภาคธุรกิจประกันภัย ก็สามารถใช้เวลาในการตรวจสอบข้อเท็จจริงได้โดยจะไม่ถือเป็นการประวิงการจ่ายสินไหมฯ ทั้งนี้เพื่อป้องกันการฉ้อฉลประกันภัย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 10,398 ราย จำแนกเป็น ผู้ติดเชื้อในประเทศ 10,196 ราย และผู้ป่วยมาจากต่างประเทศ 202 ราย ผู้เสียชีวิตเพิ่มขึ้น 17 ราย ผู้ที่กำลังรักษาตัว 94,243 ราย และมียอดผู้ที่หายป่วยกลับบ้านแล้ว 8,922 ราย ทำให้มียอดผู้ป่วยยืนยันสะสมตั้งแต่ 1 ม.ค. 65 จำนวน 294,434 ราย จำนวนผู้ที่หายป่วยสะสมจำนวน 232,812 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. - 6 ก.พ. 2565 รวม 1118,021,796 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 52,497,515 โดส ผู้ได้รับวัคซีนเข็มที่ 2 สะสม 48,926,180 โดส ผู้ได้รับวัคซีนเข็มที่ 3 สะสม 15,445,145 โดส และผู้ได้รับวัคซีนเข็มที่ 4 สะสม 1,152,956 โดส
-------------------------
วันพุธที่ 22 ธันวาคม 2564
กรมทางหลวง ขยาย 4 ช่องจราจร ทางหลวงหมายเลข 332 สายแยกทางหลวงหมายเลข 3  (แยกเจ) - บรรจบทางหลวงหมายเลข 3 (แยกอู่ตะเภา) จังหวัดชลบุรี แล้วเสร็จตลอดสาย
เพิ่มประสิทธิภาพการคมนาคมโลจิสติกส์ภาคตะวันออก
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสำนักงานก่อสร้างทางที่ 2 ดำเนินการก่อสร้างขยาย 4 ช่องจราจร ทางหลวงหมายเลข 332 สาย แยกทางหลวงหมายเลข3 (แยกเจ) - บรรจบทางหลวงหมายเลข 3 (แยกอู่ตะเภา) จังหวัดชลบุรี ระหว่าง กม. ที่ 0+000 -กม. ที่ 14+487 รวมระยะทาง 14.47 กิโลเมตร แล้วเสร็จตลอดสาย ช่วยเพิ่มประสิทธิภาพการคมนาคมโลจิสติกส์ภาคตะวันออก ตามแผนงานบูรณาการขับเคลื่อนเขตพัฒนาเศรษฐกิจพิเศษภาคตะวันออก (EEC) ของนายศักดิ์สยาม ชิดชอบ รัฐมนตรีว่าการกระทรวงคมนาคม
ทางหลวงหมายเลข 332 สาย แยกทางหลวงหมายเลข 3 (แยกเจ) - บรรจบทางหลวงหมายเลข 3 (แยกอู่ตะเภา) เป็นเส้นทางเชื่อมโยงตัวชุมชนถึงสถานที่สำคัญของจังหวัดชลบุรี ได้แก่ หน่วยงานราชการต่าง ๆ และท่าอากาศยานนานาชาติอู่ตะเภา มีจุดเริ่มต้น กม. ที่ 0+000 บริเวณแยกเจ อำเภอสัตหีบ ถึงจุดสิ้นสุด กม. ที่ 14+487 บริเวณแยกอู่ตะเภา จังหวัดชลบุรี รวมระยะทาง 14.47 กิโลเมตร เนื่องจากในปัจจุบันมีปริมาณการจราจรเพิ่มมากขึ้น ทำให้ประชาชนไม่ได้รับความสะดวกในการเดินทาง ทล. เล็งเห็นความสำคัญนี้ จึงดำเนินการก่อสร้างขยายเพิ่มช่องจราจรเดิมจาก 2 ช่องจราจร (ไป - กลับ) เป็นมาตรฐานทางชั้นพิเศษขนาด 4 ช่องจราจร (แบ่งทิศการจราจรฝั่งละ 2 ช่องจราจร (ไป - กลับ) ผิวจราจรเป็นแอสฟัลต์คอนกรีต ช่องจราจรกว้างช่องละ
3.5 เมตร ไหล่ทางด้านนอกกว้าง 2.5 เมตร ไหล่ทางด้านในกว้าง 1.5 เมตร พร้อมปรับปรุงเกาะกลาง ก่อสร้างสะพานข้ามแยกจำนวน 2 แห่ง คือ สะพานข้ามแยกเกษมพล ช่วง กม. ที่ 10+584 และ สะพานข้ามแยกตลาดสระแก้ว ช่วง กม. ที่ 12+850 พร้อมงานติดตั้งไฟฟ้าแสงสว่างตลอดเส้นทาง งบประมาณ 797,566,000 บาท
เมื่อโครงการก่อสร้างแล้วเสร็จ จะช่วยบรรเทาปัญหาการจราจรหนาแน่น ระบายรถจาก จังหวัดชลบุรี สู่จังหวัดระยอง ทำให้ประชาชนสามารถเดินทางได้สะดวกและปลอดภัย ส่งเสริมการท่องเที่ยวเพิ่มประสิทธิภาพการขนส่งและโลจิสติกส์ของภาคอุตสาหกรรม เติมเต็มโครงข่ายคมนาคมขนส่งในพื้นที่เขตพัฒนาพิเศษภาคตะวันออก (EEC) ขยายโอกาสการค้าและการลงทุน กระจายรายได้สู่ท้องถิ่น ช่วยขับเคลื่อนเศรษฐกิจของประเทศให้ตามนโยบายรัฐบาล
วันศุกร์ที่ 27 สิงหาคม 2564
สธ.สร้างยุวอสม. ปีแรกดูแลสุขภาพในชุมชน
กระทรวงสาธารณสุขพัฒนาศักยภาพเด็กและเยาวชนเป็นยุวอสม.ปีแรก ดูแลสุขภาพ เพื่อน ครอบครัว และคนในชุมชนให้มีสุขภาพดี ลงทะเบียนผ่านเว็บไซต์แล้ว กว่า 7,000 คน  ตั้งเป้าปี 2565 สร้างพื้นที่ต้นแบบ 10 จังหวัด
วันนี้ (27 สิงหาคม 2564) ที่กรมสนับสนุนบริการสุขภาพ กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า กระทรวงสาธารณสุขมีแนวคิดพัฒนายุวอาสาสมัคร (ยุวอสม.) กลุ่มเด็กและเยาวชนทั้งในและนอกระบบการศึกษาทั้งระบบออนไลน์และออนไซต์ ที่สมัครใจ สนใจงานและกิจกรรมด้านสุขภาพ มีความมุ่งมั่น เสียสละ เข้ามาช่วยเหลือดูแลสุขภาพ เพื่อน ครอบครัว และคนในชุมชนให้มีสุขภาพดี โดยเป็นนักสื่อสารสุขภาพ นวตกรด้านสุขภาพ และผู้นำการปรับเปลี่ยนพฤติกรรมด้านสุขภาพ ขณะนี้มีผู้ลงทะเบียนผ่านเว็บไซต์เป็น ยุวอสม.แล้ว 7,136 คน แบ่งเป็น โรงเรียนประถมศึกษา 3,927 คน โรงเรียนขยายโอกาส 2,556 คน และโรงเรียนมัธยมศึกษา 653 คน
พร้อมกันนี้ได้ตั้งคณะกรรมการขับเคลื่อนการพัฒนาศักยภาพ ยุวอสม. โดยมีผู้แทนจาก กระทรวงสาธารณสุขสำนักงานคณะกรรมการการศึกษาขั้นพื้นฐาน กรมพินิจและคุ้มครองเด็ก สภาเด็กและเยาวชนแห่งประเทศไทย กรมประชาสัมพันธ์ และสถาบันยุวทัศน์แห่งประเทศไทย เป็นกรรมการ เพื่อดูแลขับเคลื่อนการพัฒนายุวอสม.แบบบูรณาการ
ด้านนายแพทย์ธเรศ กรัษนัยรวิวงศ์ อธิบดีกรมสนับสนุนบริการสุขภาพ กล่าวว่า ในการสร้างยุวอสม.นั้นกรมสนับสนุนบริการสุขภาพได้พัฒนาหลักสูตรการเรียนรู้ขึ้น 2 หลักสูตรได้แก่หลักสูตรพื้นฐานมีทั้งหมด 12เรื่องเช่น ความสำคัญของการจัดการสุขภาพในโรงเรียน ชุมชน และบทบาทของยุว อสม.,พฤติกรรมลดเสี่ยงทางเพศ, การปฐมพยาบาลเบื้องต้น,การเฝ้าระวังพฤติกรรมสุขภาพ เป็นต้น อีกหลักสูตร คือหลักสูตรพัฒนาแบ่งเป็น 2 หลักสูตรย่อยคือ หลักสูตรเสริมสมรรถนะ ได้แก่ ทักษะการเป็นนักข่าว/นักสื่อสาร,ทักษะการเป็นนวตกรสุขภาพและทักษะการเป็นนักขับเคลื่อนด้านสุขภาพ และหลักสูตรเฉพาะทาง เป็นการเรียนรู้ตามความสนใจด้านสุขภาพจิต ด้านอาหารและยารวมถึงด้านโภชนาการ ทั้งนี้ได้เปิดให้เยาวชนที่สนใจลงทะเบียนเป็น ยุวอสม.ผ่านระบบลงทะเบียนออนไลน์ http://gen-hed.com เพจFace book ยุวอสม.http://www.facebook.com/GenhealthTH และเว็บไซต์ ยุวอาสาสมัครสาธารณสุข http://sites.google.com/view/gen-h
ทั้งนี้ในปี 2565 กระทรวงสาธารณสุขได้วางแนวทางร่วมกับ คณะกรรมการขับเคลื่อนการพัฒนาศักยภาพยุวอสม. ขับเคลื่อนการสร้าง ยุวอสม. สร้างพื้นที่ต้นแบบ 10 จังหวัด และเตรียมกำหนดวันยุวอสม. นายแพทย์ธเรศ กล่าว
******************************** 27 สิงหาคม 2564
วันศุกร์ที่ 24 มิถุนายน 2565
โฆษกรัฐบาลโต้ "ณัฐวุฒิ" อย่ามองแต่มุมตัวเองแล้วก็ทึกทักเอาเองว่าใช่ แนะถ้าไม่รู้จริง หรือยังมีข้อมูลไม่มากพอ ถามก่อนวิจารณ์ได้
โฆษกรัฐบาลโต้ "ณัฐวุฒิ" อย่ามองแต่มุมตัวเองแล้วก็ทึกทักเอาเองว่าใช่ แนะถ้าไม่รู้จริง หรือยังมีข้อมูลไม่มากพอ ถามก่อนวิจารณ์ได้ แจงนายกฯมองการณ์ไกลสั่งเตรียมการแก้ปัญหาความมั่นคงด้านพลังงาน อาหาร เกษตร เศรษฐกิจไว้ล่วงหน้าทุกมิติ
วันที่ 24 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายณัฐวุฒิ ใสยเกื้อ ผู้อำนวยการครอบครัวเพื่อไทย ระบุว่า รัฐบาลแก้วิกฤตพลังงานโดยใช้แต่ราชการ รัฐมนตรีมีไม่ใช้ ให้ฝ่ายความมั่นคงนำทุกเรื่องว่า ท่านนายกฯ สั่งเตรียมหามาตรการเพื่อแก้ปัญหาทุกมิติ ไม่ว่าจะเป็นความมั่นคงทางด้านพลังงาน ความมั่นคงด้านอาหาร ความมั่นคงด้านเกษตร ความมั่นคงด้านเศรษฐกิจและสังคมฯลฯ ในส่วน
วิกฤตพลังงานก็ได้ออกมาตรการช่วยเหลือประชาชนมาโดยตลอด ไม่ทราบว่าตอนนั้นนายณัฐวุฒิกำลังไปร่วมชุมนุมกับม็อบอยู่ที่ไหนหรือไม่ จึงทำให้ไม่ทราบ นอกจากนี้ นายกฯ ยังกำชับหน่วยงานที่เกี่ยวข้อง ให้ติดตามอย่างใกล้ชิดอีกด้วย ขณะที่สภาความมั่นคงแห่งชาติ (สมช.) ซึ่งนายณัฐวุฒิอ้างว่าถูกใช้เป็นหน่วยงานหลักในการแก้ปัญหาในหลายๆ เรื่องที่ผ่านมานั้น ยืนยันว่า นายกฯ มองถึงปัญหาวิกฤตต่างๆทุกด้านที่อาจจะเกิดขึ้นในอนาคตด้วย การแก้ปัญหาต่างๆ จึงไม่ใช่การวางแผนดำเนินการให้เสร็จได้ภายในเวลาไม่กี่วัน เป็นการวางแผนไว้รองรับสถานการณ์ข้างหน้าเพราะมองว่าปัญหาสงครามรัสเซีย ยูเครนคงยังไม่ยุติในเร็ววันส่งผลกระทบกับไทยในหลายๆด้าน นายกฯ จึงสั่งการให้ สมช.เป็นเจ้าภาพเตรียมข้อมูลต่างๆ เพื่อแก้ปัญหาความมั่นคงด้านพลังงาน ด้านอาหารและทุกๆด้านในระยะยาวต่อไปด้วย โดยมีอีกหลายภาคส่วนที่เกี่ยวข้องเข้ามาร่วมดำเนินการเพื่อวางแนวทางแก้ปัญหาในอนาคต
"คุณณัฐวุฒิอาจจะมองแค่ในมุมของตัวเอง โดยเชื่อว่าประชาชนได้ข้อสรุปแล้วว่านายกฯ ควรไปต่อหรือพอแค่นี้ เหมือนกับที่เคยเชื่อว่า การออกมานำม็อบจะช่วยใครคนใดคนหนึ่งให้กลับประเทศได้ หรือที่เคยเชื่อว่าการใช้เสียงข้างมากแบบพวกมากลากไปในสภาฯ จะผลักดัน พรบ.สุดซอยให้ออกมาเป็นกฎหมายได้ แต่สุดท้ายคุณณัฐวุฒิก็ควรต้องยอมรับความจริงด้วยว่า พรรคของคุณณัฐวุฒิเองก็เคยคาดการณ์ผิด จนสภาฯ แทบลุกเป็นไฟมาแล้ว ดังนั้น ไม่อยากให้คิดและทึกทักเอาเอง ประชาชนจะสับสนเปล่าๆ ถ้าไม่รู้จริง หรือยังมีข้อมูลไม่มากพอ ก็ถามก่อนวิจารณ์ได้ รัฐบาลพร้อมชี้แจงทึกประเด็นอยู่แล้ว" นายธนกร กล่าว
วันเสาร์ที่ 19 กุมภาพันธ์ 2565
สำนักงานการบินพลเรือนแห่งประเทศไทยเร่งตรวจสอบกรณีพบอากาศยานบินต่ำพื้นที่เกาะคราม จังหวัดชลบุรี
มีความเสี่ยงส่งผลต่อความปลอดภัยของผู้อยู่ในบริเวณใกล้เคียง
สำนักงานการบินพลเรือนแห่งประเทศไทย (กพท.) กระทรวงคมนาคม เร่งดำเนินการตรวจสอบกรณีปรากฏคลิปอากาศยานบินต่ำหลายครั้งใกล้เรือโดยสารบริเวณเกาะคราม ซึ่งมีความเสี่ยงส่งผลต่อความปลอดภัยของผู้อยู่ในบริเวณใกล้เคียง และอาจฝ่าฝืนกฎการบินคลิปเหตุการณ์ดังกล่าว ผู้ถ่ายคลิประบุว่าเกิดขึ้นบริเวณเกาะคราม อำเภอสัตหีบ จังหวัดชลบุรี เมื่อวันที่ 12 กุมภาพันธ์ เวลาประมาณ 16.00 น. โดยคาดว่าเป็นเครื่องบินส่วนตัวที่ทำการบินลงต่ำหลายครั้งในบริเวณทะเลและมีเรือโดยสารลอยลำอยู่กพท.ในฐานะผู้ออก และกำกับดูแลใบอนุญาตผู้ประจำหน้าที่นักบิน รับทราบเรื่องแล้วและกำลังอยู่ระหว่างการตรวจสอบว่าผิดกฎการบินหรือไม่ คาดจะสามารถเรียกผู้บังคับอากาศยานลำดังกล่าวเข้าสอบสวนรวมถึงตรวจร่างกาย หากพบว่ากระทำความผิดจริงอาจส่งผลต่อใบอนุญาตผู้ประจำหน้าที่ประเภทนักบิน ทั้งนี้ การตรวจสอบโดย กพท.สามารถดำเนินการได้ทันทีโดยไม่จำเป็นต้องมีผู้ร้องเรียน ซึ่งไม่ตรงกับที่มีผู้กล่าวอ้างในสื่อออนไลน์ว่าการสอบสวนนั้นจะดำเนินการได้ต่อเมื่อมีผู้ร้องเรียนมายัง กพท.ก่อนเท่านั้นอย่างไรก็ตาม การแจ้งหรือร้องเรียนให้ กพท.ทราบถึงพฤติการณ์ที่อาจส่งผลกระทบต่อความปลอดภัยทางการบินรวมทั้งสวัสดิภาพของประชาชน ถือเป็นเรื่องจำเป็นและเป็นประโยชน์ในการกำกับดูแลให้มีประสิทธิภาพมากยิ่งขึ้น
วันจันทร์ที่ 15 พฤศจิกายน 2564
สร้างเมืองชุมชมเข้มแข็ง อว. ผลักดันนวัตกรรมการเกษตรสู่พื้นที่ลำปาง ขยายผลเชียงใหม่สู่มรดกของชาติ ด้วยนวัตกรรมเพลงพื้นบ้านไทย
สร้างเมืองชุมชมเข้มแข็ง อว. ผลักดันนวัตกรรมการเกษตรสู่พื้นที่ลำปาง ขยายผลเชียงใหม่สู่มรดกของชาติ ด้วยนวัตกรรมเพลงพื้นบ้านไทย
12 พฤศจิกายน 2564 ศ.พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานในพิธีส่งมอบผลงานนวัตกรรมการเกษตร เครื่องอบแห้งอินฟราเรดแบบถังหมุนให้แก่วิสาหกิจชุมชนในพื้นที่จังหวัดลำปาง ส่งเสริมชุมชน เข้มแข็งผ่านกลไกทางนวัตกรรม สร้างความมั่นคงในพื้นที่ เยี่ยมชมศูนย์สถาปัตยกรรมล้านนา คุ้มเจ้าบุรีรัตน์ (เจ้าน้อย มหาอินทร์ ณ เชียงใหม่) และเป็นประธานในพิธีเปิดการแสดง “ดนตรีไหว้สาบูรพาจารย์” โครงการขยายผล ต่อยอดนวัตกรรมเพลงพื้นบ้านเพื่อเผยแพร่ให้เป็นมรดกของชาติ ณ วัดเจดีย์หลวงวรวิหารจังหวัดเชียงใหม
ศ พิเศษ ดร. เอนก กล่าวถึง บทบาทของ อว. ในการสนับสนุนผลงานวิจัยทางการเกษตรวนพื้นที่จังหวัดลำปาง ว่า ผมรู้สึกเป็นเกียรติอย่างยิ่งที่ได้มามอบเครื่องอบแห้งอินฟราเรดแบบถังหมุน นวัตกรรมทางการเกษตรเพื่อเกษตรกร ผมอยากจะชี้ให้พี่น้องประชาชนเห็นว่า ประเทศไทยจะเจริญก้าวหน้าได้ต้องใช้วิทยาศาสตร์ เทคโนโลยีและความรู้อันนำไปสู่การพัฒนาการวิจัย วิทยาศาสตร์และเทคโนโลยี กระทรวง อว. และรัฐบาลมุ่งเน้นตั้งใจที่จะนำพาประเทศไปสู่ประเทศที่มีรายได้สูงและพัฒนาแล้วภายใน 20 ปีข้างหน้า ซึ่งรัฐบาลจะไม่ทิ้งใครไว้ข้างหลัง จะพาเกษตรกรมีรายได้สูงขึ้นเรื่อยๆ ซึ่งการที่จะเป็นแบบนั้นได้ต้องพึ่งพาอาศัยวิทยาศาสตร์และเทคโนยี เครื่องอบแห้งอินฟราเรดเครื่องนี้เป็นตัวอย่างของงานกระทรวง อว. ที่สร้างประโยชน์ต่อเกษตรกรชุมชน เป็นการยกระดับมูลค่าทางเศรษฐกิจ ซึ่งที่ผ่านมาการเกษตรของประเทศไทยทำเยอะแต่ขายได้น้อย กระทรวง อว. ตอบรับนโยบายของท่านนายกรัฐมนตรี ที่มุ่งเน้นเศรษฐกิจแบบใหม่โดยใช้เทคโนโลยี ทำให้การเกษตรเป็นเกษตรกรที่ทำไม่ต้องมากแต่เวลาขายได้เยอะ จนกลายเป็นเกษตรที่ใช้วิทยาศาสตร์และเทคโนโลยีที่มีรายได้สูง
ศ.(พิเศษ) ดร.เอนก พูดเกี่ยวกับ ศูนย์สถาปัตยกรรมล้านนา คุ้มเจ้าบุรีรัตน์ (มหาอินทร์) ว่า ผมในฐานะคนล้านนา ปลื้มใจที่ทุกท่านช่วยกันอนุรักษ์สถาปัตยกรรมล้านนาไทย การนำเอาวิทยาศาสตร์และเทคโนโลยีสมัยใหม่ มาประยุกต์ใช้ในปัจจุบัน ทำให้เกิดการเผยแพร่ข้อมูลทางด้านประวัติศาสตร์สถาปัตยกรรมล้านนาไปสู่ระดับโลก ผมอยากให้สถานที่แห่งนี้บูรณะและพัฒนาต่อยอดอย่างต่อเนื่องซึ่งจะเป็นการเก็บรักษาไว้ให้ชนรุ่นหลังได้เห็นและยังเป็นตัวอย่างการอนุรักษ์ การประยุกต์และสร้างสรรค์เอกลักษณ์ของงานสถาปัตยกรรมล้านนาต่อไป
รมว.อว. กล่าวในพิธีเปิดการแสดง “ดนตรีไหว้สาบูรพาจารย์” ว่า ผมภูมิใจแทนคนเชียงใหม่ที่สามารถรักษาวัดเจดีย์หลวงวรวิหารไว้จะถึงทุกวันนี้ การแสดงดนตรีของเราในครั้งนี้ คือการที่นำเอาเพลงโบราณมาเก็บมาต่อยอด ซึ่งประเทศไทยมีเพลงโบราณเป็นจำนวนมาก ซึ่งไม่ใช่เฉพาะแค่ภาคกลาง แต่ทุกภาคมีเพลงโบราณหมด ทุกจังหวัดมีเพลงโบราณหมด เชียงใหม่ ก็เช่นกัน เชียงใหม่เป็นเมืองเอก เมืองที่สำคัญของภาคเหนือ ผมเชื่อว่ามีของดีหลายๆอย่างซ่อนอยู่ ซึ่งเราไม่เพียงอนุรักษ์อดีตเอาไว้ แต่เป็นการต่อยอดวัฒนธรรมไปสู่สากล จนกลายเป็นอนาคตของโลก ไม่ใช่อดีตกลืนวัฒนธรรมไทยไป แต่เราสามารถนำมาประยุกต์ ผสมผสาน จนกลายเป็นนวัตกรรมเพลงโบราณที่ทันสมัย ตอบรับกระแสโลกาภิวัตน์
วันพฤหัสบดีที่ 31 มีนาคม 2565
​ปลัดกอบชัยฯ  เป็นประธานการประชุมคณะกรรมการขับเคลื่อนการดำเนินงานด้านต่างประเทศ ของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการดำเนินงานด้านต่างประเทศของกระทรวงอุตสาหกรรม
ปลัดกอบชัยฯ เป็นประธานการประชุมคณะกรรมการขับเคลื่อนการดำเนินงานด้านต่างประเทศของกระทรวงอุตสาหกรรม
วันนี้ (31 มีนาคม 2565) เวลา 09.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการดำเนินงานด้านต่างประเทศของกระทรวงอุตสาหกรรม โดยมี นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม และคณะกรรมการฯ เข้าร่วมประชุม ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม และประชุมผ่านสื่ออิเล็กทรอนิกส์ โปรแกรม Zoom
โดยที่ประชุมได้ร่วมกันพิจารณาการดำเนินงานตามแนวทางบันทึกความเข้าใจการดำเนินการด้านเศรษฐกิจหมุนเวียนระหว่างกระทรวงอุตสาหกรรมและกระทรวงเศรษฐกิจ และการจ้างงานแห่งสาธารณรัฐฟินแลนด์ การเตรียมการของกระทรวงอุตสาหกรรมในห้วงการเป็นเจ้าภาพการประชุมเอเปคของไทย นอกจากนี้ที่ประชุมยังได้รับทราบการปรับปรุงฐานข้อมูลด้านความร่วมมือระหว่างประเทศของหน่วยงานในสังกัดกระทรวงอุตสาหกรรม ความก้าวหน้าของการพิจารณาคำขอโครงการส่งข้าราชการไปปฏิบัติหน้าที่อัครราชทูตที่ปรึกษา (ฝ่ายอุตสาหกรรม) ประจำสถานเอกอัครราชทูต ณ กรุงปักกิ่ง สาธารณรัฐประชาชนจีน และสถานเอกอัครราชทูต ณ กรุงโซล สาธารณรัฐเกาหลี การสมทบทุนกองทุน ACMECS Development Fund (ACMDF) ของญี่ปุ่น เพื่อดำเนินโครงการ ACMECS Branding Project ผลการหารือระหว่างรัฐมนตรีว่าการกระทรวงอุตสาหกรรมและรัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น (METI) การจัดงาน New OTAGAI Forum และการมีผลใช้บังคับตามพันธกรณีความตกลงหุ้นส่วนเศรษฐกิจระดับภูมิภาค (RCEP)
วันพฤหัสบดีที่ 16 กันยายน 2564
“อนุทิน” เชิดชู อสม. 1 ใน 4 เสาหลักระบบสาธารณสุขไทย กำชับเร่งฉีดวัคซีนโควิดให้ครบล้านคน
รองนายกรัฐมนตรีและรัฐมนตรีว่าการกระทรวงสาธารณสุข เชิดชู อสม. 1 ใน 4 เสาหลักระบบสาธารณสุขไทย มอบภารกิจสอนประชาชนใช้ชุดตรวจ ATK เน้นกำจัดขยะติดเชื้อให้ถูกต้อง ป้องกันแพร่เชื้อใหม่ เร่งฉีดวัคซีนโควิด อสม. ให้ครบทั้งล้านกว่าคน
รองนายกรัฐมนตรีและรัฐมนตรีว่าการกระทรวงสาธารณสุข เชิดชู อสม. 1 ใน 4 เสาหลักระบบสาธารณสุขไทย มอบภารกิจสอนประชาชนใช้ชุดตรวจ ATK เน้นกำจัดขยะติดเชื้อให้ถูกต้อง ป้องกันแพร่เชื้อใหม่ เร่งฉีดวัคซีนโควิด อสม. ให้ครบทั้งล้านกว่าคน ส่วนที่รับซิโนแวค 2 เข็มแล้วจะฉีดกระตุ้นในเดือนหน้า รับปากช่วยผลักดันเที่ยวปันสุขรอบใหม่
วันนี้ (16 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาาธารณสุข กล่าวว่า ประเทศไทยมีอาสาสมัครสาธารณสุขประจำหมู่บ้าน (อสม.) มากกว่า 1 ล้านคน มีความสำคัญอย่างยิ่งต่อระบบสาธารณสุขไทย เนื่องจากเป็น 1 ใน 4 เสาหลักของระบบร่วมกับองค์ความรู้ , บุคลากรทางการแพทย์ และงบประมาณ ที่ทำให้ระบบสาธารณสุขของไทยแข็งแกร่ง ไม่ได้ล่มสลายเหมือนที่มีผู้พยายามปรามาส และ อสม.ถือเป็นหมอคนแรกตามนโยบาย 3 หมอ ซึ่งขณะนี้ได้มอบหมายให้ช่วยสื่อสารกับประชาชนเรื่องการป้องกันตนเองสูงสุดตลอดเวลา (Universal Prevention) และสอนการใช้ชุดตรวจ ATK โดยเฉพาะเรื่องใช้ชุดตรวจและทิ้งขยะอย่างถูกต้อง เนื่องจากเป็นขยะติดเชื้อไม่ใช่เพียงแค่โควิด 19 อาจจะมีเชื้อหวัด วัณโรค หรือโรคทางเดินหายใจอื่นๆ ด้วย หากดำเนินการเก็บทิ้งไม่ดี อาจเป็นแหล่งของการแพร่ระบาดใหม่
สำหรับการฉีดวัคซีนโควิด 19 ใน อสม. ดำเนินการฉีดร้อยละ 70 เหลืออีกประมาณ 3 แสนคนหรือร้อยละ 30 ซึ่งจะเร่งฉีดให้ครบโดยเร็วที่สุด โดยฉีดสูตรไขว้ซิโนแวคตามด้วยแอสตร้าเซนเนก้า ระยะห่างระหว่างเข็ม 3 สัปดาห์ ทำให้สร้างภูมิคุ้มกันสูงและรวดเร็ว
ส่วนที่ฉีดแอสตร้าเซนเนก้าไปแล้วก็จะทยอยฉีดเข็ม 2 ให้จนครบเช่นกัน รวมถึงภายในเดือนตุลาคมนี้จะดำเนินการฉีดวัคซีนกระตุ้นเข็มที่ 3 ให้แก่ อสม.ที่รับวัคซีนซิโนแวคครบ 2 เข็มให้ครบทั้งหมดด้วย เพื่อให้มีภูมิคุ้มกันเพิ่มขึ้นส่วนที่มีตัวแทน อสม.เสนอให้ผลักดันโครงการเที่ยวปันสุขรอบใหม่ ภายหลังจากควบคุมโรคโควิด 19 ได้แล้วนั้น ถือว่าเป็นโครงการที่ดีจะช่วยประสานให้เกิดขึ้นเพื่อเป็นขวัญกำลังใจให้แก่ อสม. โดยยึดหลักว่าไปเที่ยวต้องมีความประทับใจ สนุก มีความสุข และมีความปลอดภัย
**************************************** 16 กันยายน 2564
วันอังคารที่ 5 กรกฎาคม 2565
รองปลัดกระทรวงยุติธรรม รับเรื่องจากกรรมการผู้จัดการ บริษัท เดอะ นิว คอนเซปท์ พร็อพเพอร์ตี้ จำกัด เพื่อขอให้ดำเนินการในส่วนที่เกี่ยวข้องกับภารกิจของกรมสอบสวนคดีพิเศษ
รองปลัดกระทรวงยุติธรรม รับเรื่องจากกรรมการผู้จัดการ บริษัท เดอะ นิว คอนเซปท์ พร็อพเพอร์ตี้ จำกัด เพื่อขอให้ดำเนินการในส่วนที่เกี่ยวข้องกับภารกิจของกรมสอบสวนคดีพิเศษ
ในวันอังคารที่ ๕ กรกฎาคม ๒๕๖๕ เวลา ๑๓.๐๐ น. ณ บริเวณด้านหน้าศูนย์บริการร่วมกระทรวงยุติธรรม ชั้น ๑ อาคารกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รับเรื่องจากนายรมย์รวินทร์ ธัญเศรษฐ์กุล กรรมการผู้จัดการ บริษัท เดอะ นิว คอนเซปท์ พร็อพเพอร์ตี้ จำกัด และ ทนายอนันต์ชัย ไชยเดช เพื่อขอให้ดำเนินการในส่วนที่เกี่ยวข้องกับภารกิจของกรมสอบสวนคดีพิเศษ
วันอังคารที่ 1 กุมภาพันธ์ 2565
โฆษกรัฐบาลเผย “นายกฯ” นั่งประชุม ครม. ชูความสำเร็จเยือนซาอุฯ สั่งการติดตามสถานการณ์ของแพง ขอบคุณทุกฝ่ายควบคุมโอมิครอนวงจำกัด   เร่งเตรียมพร้อมรับนักท่องเที่ยว
โฆษกรัฐบาลเผย “นายกฯ” นั่งประชุม ครม. ชูความสำเร็จเยือนซาอุฯ สั่งการติดตามสถานการณ์ของแพง ขอบคุณทุกฝ่ายควบคุมโอมิครอนวงจำกัด   เร่งเตรียมพร้อมรับนักท่องเที่ยว วอนพรรคร่วมรัฐบาลทำงานเพื่อประเทศ
วันนี้ (1 กุมภาพันธ์ 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ในที่ประชุมคณะรัฐมนตรี (ครม.) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้กล่าวถึงการประชุม ครม. ในรูปแบบ Video Conference วันนี้ เนื่องจากอยู่ระหว่างการกักตัวตามมาตรการสาธารณสุข แต่ได้ติดตามการแก้ไขปัญหาทำงานอย่างต่อเนื่อง โดยนายกรัฐมนตรีเผยถึงความสำเร็จของการเยือน ราชอาณาจักรซาอุดีอาระเบีย ซึ่งก่อให้เกิดประโยชน์หลายด้าน อาทิ การยกระดับความสัมพันธ์ทางการทูตทั้ง 2 ฝ่ายเริ่มปฏิบัติหน้าที่ทันที ความร่วมมือและพัฒนาดิจิทัล แรงงาน พลังงาน การท่องเที่ยว ที่สำคัญมีการเจรจาเพิ่มการสั่งซื้อไก่ฮาลาลจากไทยไปซาอุฯ โดยขอให้หน่วยงานที่เกี่ยวข้องเตรียมความพร้อมเรื่องจำนวนไก่ และอื่นๆด้วย กำชับว่า ทุกอย่างต้องเห็นผลภายใน 2 เดือน
นอกจากนี้ นายกรัฐมนตรี ได้กล่าวถึง สถานการณ์ปัญหาสินค้าอุปโภค-บริโภคที่ปรับตัวสูงขึ้น ซึ่งแม้ว่าขณะนี้ ราคาสินค้าเริ่มลดลงแล้ว อย่างไรก็ตาม ให้เจ้าหน้าที่เดินหน้าติดตามเรื่องการกักตุนสินค้าและใช้กฎหมายดำเนินการอย่างเคร่งครัด และสำหรับสถานการณ์ โควิด-19 นายกรัฐมนตรี ขอบคุณทุกภาคส่วน ที่ร่วมกันบริหารสถานการณ์โควิด-19 สามารถจัดการควบคุมการแพร่ระบาดสายพันธุ์ “โอมิครอน” ซึ่งทำให้ ดัชนีความเชื่อมั่นเศรษฐกิจภูมิภาคปรับตัวดีขึ้น ส่งผลต่อภาพรวมที่มีทิศทางดีขึ้นในอนาคต ส่งผลให้การค้า ธุรกิจใหม่ มีการปรับตัวเพิ่มขึ้น โดยยังได้ขอให้ทุกฝ่ายติดตามจับตาสถานการณ์เศรษฐกิจโลก เพื่อเป็นแนวทางพิจารณาต่อไป
โฆษกประจำสำนักนายกรัฐมนตรียังเผยต่อว่า นายกรัฐมนตรี มีความยินดีที่ประเทศไทยติดอันดับ5 ซึ่งนิตยสาร Capital ของฝรั่งเศส ซึ่งเป็นนิตยสารรายเดือนที่เน้นการนำเสนอข่าวสารด้านเศรษฐกิจ การเงิน และการลงทุน ได้เผยแพร่บทความการจัดอันดับ 10 ประเทศ/เมืองที่น่าใช้ชีวิตยามเกษียณมากที่สุด จัดทำโดยเว็บไซต์รีเทท ซอง ฟองเทีย (Retraite sans Frontieres) โดยประเทศไทยได้รับการจัดอันดับที่ 5 ต่อจาก กรีซ โปรตุเกส มอรีเชียส และสเปน สะท้อนความโดดเด่นและภาพลักษณ์ที่ดีด้านการท่องเที่ยว และเป็นเมืองที่น่าอาศัยอยู่ นอกจากนี้ booking.com ยังจัดอันดับให้ จังหวัดกระบี่ เป็นเมืองที่การต้อนรับผู้เดินทางที่ดีที่สุด ถือเป็นสัญญาณที่ดี ในการขับเคลื่อนเศรษฐกิจ การค้าและการลงทุน ซึ่งวันนี้เป็นวันแรกของการเปิดลงทะเบียน Thailand Pass ขอให้หน่วยงานที่เกี่ยวข้องเตรียมความพร้อม เน้นเรื่องความปลอดภัยในชีวิตและทรัพย์สิน การใช้ยานพาหนะ ต้องใช้เทคโนโลยีเข้ามาช่วย ซึ่งเป็นสิ่งที่ประชาชนต้องการเห็นการพัฒนา ต้องทำให้ได้ในช่วงเวลาอันใกล้อีกด้วย
“นายกรัฐมนตรียังกล่าวถึงการเมือง เรื่องการเลือกตั้งซ่อมที่ผ่านมาว่า จบไปแล้ว ถือเป็นการตัดสินใจของประชาชน อย่าใช้โอกาสนี้ สร้างความแตกแยก ขอให้พรรคร่วมรัฐบาล ตั้งใจและช่วยกันทำงานต่อไปเพื่อประชาชนและประเทศ อีกทั้ง รับทราบญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี ตามรัฐธรรมนูญแห่งราชอาณาจักรไทย มาตรา 152 ในวันที่ 17-18 กุมภาพันธ์ 2565 โดยขอให้ปลัดกระทรวง รัฐมนตรี เตรียมข้อมูลให้พร้อมเพื่อรับศึกอภิปรายที่กำลังจะเกิดขึ้น” นายธนกร กล่าว
----------------------------
วันพุธที่ 30 มีนาคม 2565
รองปลัดฯ วรวรรณ เยี่ยมชมคาราวานอุตสาหกรรม SME สินค้าเด่นเพชรบุรี
นางวรวรรณ ชิตอรุณ รองปลัดกระทรวงอุตสาหกรรม เยี่ยมชมคาราวานอุตสาหกรรม SME สินค้าเด่นเพชรบุรี จากผู้ประกอบการจังหวัดเพชรบุรี
รองปลัดฯ วรวรรณ เยี่ยมชมคาราวานอุตสาหกรรม SME สินค้าเด่นเพชรบุรี
วันนี้ (29 มีนาคม 2565) นางวรวรรณ ชิตอรุณ รองปลัดกระทรวงอุตสาหกรรม เยี่ยมชมคาราวานอุตสาหกรรม SME สินค้าเด่นเพชรบุรี จากผู้ประกอบการจังหวัดเพชรบุรี พร้อมด้วย นางรวีวรรณ อุตรนคร ผู้อำนวยการกองกลาง นางสาวสุนีย์ โสภณ ผู้อำนวยการกองบริหารทรัพยากรบุคคล นางสาวลัดดาวัลย์ สันติภิญโญเลิศ ผู้อำนวยการกองตรวจราชการ ณ บริเวณ อาคารสำนักงานปลัดกระทรวงอุตสาหกรรม
โดยภายในงาน มีสินค้าจากกลุ่มผู้ประกอบการมากมาย อาทิ ขนมหวาน หม้อแกง ฝอยทอง เม็ดขนุน ขนมผิง จากร้านลุงเอนกขนมหวานเมืองเพ็ชร์, ข้าวตัง ข้าวกรอบมินิ ทองม้วน ข้าวเกรียบ จากร้านสุคันธา, น้ำผึ้งผสมมะนาวเข้มข้น ทองม้วน จากร้านธัญภรณ์, ข้าวแช่ ลูกตาล น้ำตาลสด จากร้านข้าวแช่แม่เล็กสกิดใจ, สบู่ก้อนดอกเกลือ สบู่เหลว ครีมบำรุงผิว จาก ร้านกังหันทอง, หมวก กระเป๋า รองเท้า เข็มขัด จากร้าน ป่านศรนารายณ์ ฯ
วันอังคารที่ 15 มิถุนายน 2564
ประธานรัฐสภา - ปลัด พม. ลงพื้นที่ จ.กาญจนบุรี มอบหน้ากากอนามัยช่วยกลุ่มเปราะบางป้องกันโควิด-19
ประธานรัฐสภา - ปลัด พม. ลงพื้นที่ จ.กาญจนบุรี มอบหน้ากากอนามัยช่วยกลุ่มเปราะบางป้องกันโควิด-19
วันที่ 11 มิ.ย. 64เวลา 13.00 น.นายชวน หลีกภัย ประธานรัฐสภาพร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์และคณะผู้บริหารกระทรวงการพัฒนาสังคมและความมั่นคงของมนุษย์ ลงพื้นที่ ณ ศาลากลางจังหวัดกาญจนบุรี เพื่อมอบหน้ากากอนามัย จำนวน 10,000 ชิ้น จากมูลนิธิเพื่อการศึกษาและสังคม พร้อมทั้งนมผงสำหรับเด็ก พม. ปันสุข ให้กับจังหวัดกาญจนบุรี โดยมีนายจีระเกียรติ ภูมิสวัสดิ์ ผู้ว่าราชการจังหวัดกาญจนบุรี เป็นผู้รับมอบ เพื่อนำไปแจกจ่ายช่วยเหลือกลุ่มเปราะบางทั้งเด็ก ผู้สูงอายุ คนพิการ และผู้ด้อยโอกาส รวมทั้งประชาชนในพื้นที่ที่ได้รับผลกระทบจากสถานกาณ์การแพร่ระบาดของโรคติดเชื้อไวรัสโคโรนา 2019 (โควิด-19)
นางพัชรีกล่าวว่า นอกจากนี้ ตนได้เดินทางไปลงพื้นที่ตรวจเยี่ยมการดำเนินงานของหน่วยงานสังกัดกระทรวง พม. ในพื้นที่จังหวัดกาญจนบุรี ที่ให้ความดูแลกลุ่มเปราะบาง ประกอบด้วย 1.ศูนย์พัฒนาราษฎรบนพื้นที่สูงจังหวัดกาญจนบุรี 2.ศูนย์คุ้มครองคนไร้ที่พึ่งจังหวัดกาญจนบุรี และ 3.บ้านพักเด็กและครอบครัวจังหวัดกาญจนบุรี อีกทั้งได้ร่วมประชุม ทีม One Home พม. จังหวัดกาญจนบุรี เพื่อติดตามสถานการณ์การแพร่ระบาดของโรคโควิด-19 ในพื้นที่ พร้อมทั้งกำชับให้ทุกหน่วยงานปฏิบัติอย่างเคร่งครัดในการป้องกันและแพร่ระบาดของโรคโควิด-19 ตามมาตรการของกระทรวงสาธารณสุข และได้มอบแนวทางในการขับเคลื่อนงานช่วยเหลือกลุ่มเปราะบางตามภารกิจกระทรวง พม.
วันจันทร์ที่ 8 สิงหาคม 2565
ข่าวสารการประชุมความร่วมมือทางเศรษฐกิจในเอเชียแปซิฟิก ปี 2565
“เปิดกว้าง สร้างสัมพันธ์ เชื่อมโยงกัน สู่สมดุล” หรือ “Open. Connect. Balance.”
ข่าวสารการประชุมความร่วมมือทางเศรษฐกิจในเอเชียแปซิฟิก ปี 2565
​นายกรัฐมนตรีเป็นประธานการประชุมคณะกรรมการระดับชาติเตรียมการจัดประชุมเอเปค 2565 ทุกหน่วยรายงานความคืบหน้าการดำเนินงาน
​นายกฯ ประกาศการเป็นเจ้าภาพการประชุมเอเปค ปี 2565 (APEC 2022) สร้างพันธมิตรทางเศรษฐกิจที่เข้มแข็ง พลิกฟื้นประเทศจากโควิดไปสู่อนาคต พร้อมเชิญคนไทยเป็นเจ้าภาพร่วมกัน
​รัฐบาลเปิดตัวตราสัญลักษณ์การเป็นเจ้าภาพของไทยในการประชุมเอเปค ปี 2565
นายกฯ ให้นโยบายในการเตรียมการเป็นเจ้าภาพจัดการประชุมเอเปค ปี 2565 ของไทย ย้ำให้ทุกหน่วยดำเนินการอย่างรอบคอบ รัดกุม และคำนึงถึงสถานการณ์ด้านสาธารณสุข
วันพุธที่ 14 กรกฎาคม 2564
รัฐมนตรีว่าการกระทรวงยุติธรรม ห่วงประชาชน สั่งการกรมบังคับคดีเร่งช่วยทุกมิติ เปิดไกล่เกลี่ยเจ้าหนี้-ลูกหนี้ ผ่านสำนักงานบังคับคดี 116 แห่งทั่วประเทศ ตั้งแต่ 1 ก.ค. – 31 ส.ค.นี้
จากสถานการณ์การแพร่ระบาดของโรคโควิด-19 ในขณะนี้ จนส่งผลกระทบต่อรายได้ของพี่น้องประชาชน บางรายต้องกู้หนี้ยืมสินเพื่อยังชีพของตนเอง แล้วประสบปัญหาไม่สามารถชำระหนี้ได้ ทำให้ต้องถูกฟ้อง ถูกยึด หรืออายัดทรัพย์สินในฐานะเป็นลูกหนี้ นั้น
นางอรัญญา ทองน้ำตะโก อธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม เล็งเห็นถึงสภาพความเดือดร้อนและปัญหาของประชาชนที่ตกเป็นลูกหนี้อย่างไม่อาจหลีกเลี่ยงไม่ว่าจะเป็นหนี้ครัวเรือน หนี้รายย่อย หนี้บัตรเครดิต และหนี้ธุรกิจ โดยเฉพาะลูกหนี้ที่กู้สินเชื่อมาประกอบอาชีพค้าขายแล้วได้รับผลกระทบจากโควิด-19 จึงสั่งการให้กรมบังคับคดีเร่งให้ความช่วยเหลือ ผ่านโครงการ “บังคับคดีร่วมใจไกล่เกลี่ยช่วยเหลือพ่อค้าแม่ค้า และร้านค้า ที่ได้รับผลกระทบจาก COVID-19” ที่จัดขึ้นระหว่าง วันที่ 1 กรกฎาคม - 31 สิงหาคม 2564 ณ ศูนย์ไกล่เกลี่ยข้อพิพาท กรมบังคับคดี และสำนักงานบังคับคดีทั่วประเทศ จำนวน 116 แห่ง ซึ่งโครงการดังกล่าวเป็นการเปิดโอกาสให้เจ้าหนี้ ลูกหนี้ทั้งหลาย ได้เจรจากันด้วยความพึงพอใจ สะดวก รวดเร็ว และเป็นธรรม เพื่อให้เจ้าหนี้ได้รับชำระหนี้ และลูกหนี้ก็สามารถชำระหนี้ได้เช่นกัน ยังช่วยลดปัญหาหนี้สิน ส่งผลให้ลูกหนี้ไม่ถูกยึดทรัพย์ อายัดทรัพย์ หรือนำไปขายทอดตลาดในที่สุด
นางอรัญญา เปิดเผยอีกว่า กระทรวงยุติธรรม โดยกรมบังคับคดี รับทราบถึงความเดือดร้อนที่ทุกฝ่ายกำลังประสบปัญหา และเพื่อให้ประชาชนเข้าถึงกระบวนการยุติธรรมอันควรจะได้รับอย่างเท่าเทียมจึงอยากเชิญชวนประชาชนที่ประสบปัญหาหนี้สินซึ่งศาลมีคำพิพากษาแล้ว และอยู่ระหว่างการบังคับคดี สามารถเข้าร่วมการไกล่เกลี่ยได้ โดยสามารถยื่นคำร้องขอไกล่เกลี่ยข้อพิพาทผ่านระบบออนไลน์ได้ทางเว็บไซต์กรมบังคับคดี www.led.go.th และแอปพลิเคชัน Session call หรือ สอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี หมายเลขโทรศัพท์ 02 881 4840 02887 5072 หรือสายด่วนกรมบังคับคดี 1111 กด 79 และสำนักงานบังคับคดีทั่วประเทศ
วันพุธที่ 1 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
สู่เป้าหมาย 33,000 คน ภายใน กันยายน 2564
อัปเดต “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 31 ส.ค.64 จำนวน 900 คน
- ฉีดไปแล้ว 12,500 คน
- ต้องฉีดอีก 20,500 คน
วันพุธที่ 8 กันยายน 2564
นายกฯ ห่วงใยสุขภาพประชาชนรับมือกับโควิด -19 หน้าฝน แนะสำรองหน้ากากผ้า/หน้ากากอนามัย และให้ติดตามพยากรณ์อากาศอย่างใกล้ชิด
นายกฯ ห่วงใยสุขภาพประชาชนรับมือกับโควิด -19 หน้าฝน แนะสำรองหน้ากากผ้า/หน้ากากอนามัย และให้ติดตามพยากรณ์อากาศอย่างใกล้ชิด
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ช่วงนี้เป็นฤดูฝนและมีฝนตกหนักในหลายพื้นที่ทั้งภาคเหนือ ภาคกลาง ภาคตะวันออกเฉียงเหนือและภาคใต้ซึ่งอาจส่งผลกระทบต่อสุขภาพของประชาชน เนื่องจากฤดูฝนจะทำให้เกิดอุณหภูมิที่ลดลงอาจทำให้เชื้อโรคและเชื้อไวรัสอยู่ในสภาวะแวดล้อมได้นานขึ้นและอาจทำให้เกิดโรคที่มีอาการใกล้เคียงกับโควิด-19 เช่น ไข้หวัดใหญ่ ไข้หวัดธรรมดา และไข้เลือดออก พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากความห่วงใยถึงการปฏิบัติตนของพี่น้องประชาชนเพื่อป้องกันโควิด-19 ในช่วงหน้าฝนนี้ ขอให้ยึดหลักการป้องกันการติดเชื้อโควิด-19 แบบครอบจักรวาล (Universal Prevention for COVID-19) อย่างเคร่งครัด ทั้งการสวมหน้ากากผ้า/หน้ากากอนามัยอยู่เสมอ ออกจากบ้านเมื่อจำเป็น เว้นระยะห่าง หมั่นล้างมือบ่อย ๆ ด้วยสบู่หรือเจลแอลกอฮอลล์ หลีกเลี่ยงการนำมือมาจับหน้า ตา จมูกและปาก รับประทานอาหารที่ปรุงสุกใหม่ รวมทั้งหลีกเลี่ยงการเข้าไปอยู่ในสถานที่แออัดและไม่มีอากาศถ่ายเท และในช่วงหน้าฝนนี้ ต้องทำความสะอาดหน้ากากผ้าทุกวันก่อนนำมาใช้ อย่าใช้หน้ากากผ้าและหน้ากากอนามัยที่เปียกและชื้น และควรมีหน้ากากสำรองไว้เพื่อเปลี่ยนอย่างน้อยวันละ 1 ครั้ง
"นายกรัฐมนตรีอยากเห็นประชาชนรักษาสุขภาพที่ดี หมั่นสังเกตอาการตนเอง ทั้งโรคไวรัสโควิด-19 และกลุ่มเสี่ยงโรคทางเดินหายใจ รวมทั้งยังฝากความห่วงใยไปยังพื้นที่จังหวัดที่ได้รับผลกระทบจากน้ำท่วมในขณะนี้และขอให้ประชาชนในพื้นที่เสี่ยงติดตามการพยากรณ์อากาศอย่างใกล้ชิดด้วย หลังจากที่กรมอุตุนิยมวิทยาได้แจ้งเตือนอิทธิพลจากพายุ "โกนเซินฎ(COUSON (2113) จะทำให้ประเทศไทยมีปริมาณฝนมากขึ้นจนถึงสัปดาห์หน้าด้วย"นายธนกรฯ กล่าว
....................................
วันพุธที่ 29 ธันวาคม 2564
โฆษกรัฐบาลเผย นายกฯ เร่งเยียวยาคนทำงานบันเทิง และอาชีพอิสระสถานบันเทิง ม. 33 /39 และ 40 สำนักงานประกันสังคมเตรียมโอน 5,000 บาท ต่อคน โอนรอบแรกวันนี้
โฆษกรัฐบาลเผย นายกฯ เร่งเยียวยาคนทำงานบันเทิง และอาชีพอิสระสถานบันเทิง ม. 33 /39 และ 40 สำนักงานประกันสังคมเตรียมโอน 5,000 บาท ต่อคน โอนรอบแรกวันนี้
วันที่ 29 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการช่วยเหลือเยียวยาผู้ประกันตนที่เป็นแรงงานและผู้ประกอบการในกิจการสถานบันเทิง เช่น ผับ บาร์ คาราโอเกะให้ทันก่อนสิ้นปี โดยสำนักงานประกันสังคมรายงานว่า จะเริ่มโอนเงินเยียวยา จำนวน 5000 บาท เข้าบัญชีธนาคารผู้ประกันตนรอบแรกในวันนี้ (29 ธันวาคม 2564) ประมาณ 30,000 คน ซึ่งเป็นผู้มีรายชื่อในฐานข้อมูลผู้ประกันตนในระบบประกันสังคมของกลุ่มคนทำงานในสถานบันเทิงจำนวนประมาณ 120,000 คน
สำหรับกลุ่มคนบันเทิงใด ที่ยังไม่ได้สมัครเป็นผู้ประกันตนตามมาตรา 40 สามารถสมัครและชำระเงินสมทบให้ทันภายในวันที่ 14 มกราคม 2565 โดยให้สมาคมดนตรีแห่งประเทศไทยในพระบรมราชูปถัมถ์ หรือสมาพันธ์เครือข่ายคนบันเทิง ที่จดทะเบียนกับกระทรวงมหาดไทยหรือกรมพัฒนาธุรกิจการค้า รับรองเพื่อขอรับสิทธิเงินเยียวยา
ทั้งนี้ คณะรัฐมนตรี (ครม.) มีมติเห็นชอบให้ใช้เงินกู้ภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคโควิด-19 เพิ่มเติม พ.ศ. 2564 กรอบวงเงิน 607.15 ล้านบาท เพื่อเยียวยาผู้ประกันตนที่เป็นแรงงานและผู้ประกอบการในกิจการสถานบันเทิง เช่น ผับ บาร์ คาราโอเกะ หรือที่ทำงานบันเทิง นักร้อง ลิเก นักดนตรี พนักงานเสริฟ คนขับรถรับ-ส่งที่ยังไม่สามารถประกอบอาชีพได้ เนื่องจากมาตรการสั่งปิดสถานที่ และสถานประกอบการเป็นการชั่วคราว เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (โควิด-19) โดยจะโอนเงินเยียวยารายละ 5,000 บาท รอบแรกในวันที่ 29 ธันวาคม 2564 ให้กับผู้ประกันตนที่เป็นกลุ่มเป้าหมายทั้งสิ้น 121,431 ราย แบ่งเป็น ผู้ประกันตน มาตรา 33 จำนวน 10,762 ราย และผู้ประกันตน มาตรา 39-40 จำนวน 110,669 ราย
นายธนกร กล่าวเพิ่มเติมว่า นายกรัฐมนตรีเข้าใจความลำบากของประชาชนทุกกลุ่มที่ได้รับผลกระทบจากสถานการณ์โควิด-19 โดยเฉพาะกลุ่มผู้ทำงานอิสระ คนบันเทิงกลางคืน ที่สถานที่ท่องเที่ยวกลางคืนต้องปิดกิจการชั่วคราวมาเป็นระยะยาวนาน จึงได้กำชับให้กระทรวงแรงงานเร่งดำเนินการให้แล้วเสร็จก่อนสิ้นปีนี้ เพื่อมอบให้ทันเป็นของขวัญปีใหม่นี้ด้วย
วันพฤหัสบดีที่ 19 พฤษภาคม 2565
สุริยะ ยัน!! ก.อุตฯ ยังคงมติคณะกรรมการวัตถุอันตราย แบน พาราควอต-คลอร์ไพริฟอส ชี้ ส่งเอกสารวาระการประชุมให้คณะกรรมการทราบล่วงหน้า กว่า 2 สัปดาห์
สุริยะ ยัน!! ก.อุตฯ ยังคงมติคณะกรรมการวัตถุอันตราย แบน พาราควอต-คลอร์ไพริฟอส ชี้ ส่งเอกสารวาระการประชุมให้คณะกรรมการทราบล่วงหน้า กว่า 2 สัปดาห์
สุริยะ ยัน!! ก.อุตฯ ยังคงมติคณะกรรมการวัตถุอันตราย แบน พาราควอต-คลอร์ไพริฟอส ชี้ ส่งเอกสารวาระการประชุมให้คณะกรรมการทราบล่วงหน้า กว่า 2 สัปดาห์
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ในฐานะประธานกรรมการ คณะกรรมการวัตถุอันตราย เปิดเผยว่ากระทรวงอุตสาหกรรมยืนยันไม่นำ 2 สารอันตราย คือ พาราควอตและคลอร์ไพริฟอส กลับมาใช้อีกอย่างแน่นอน  ซึ่งกระบวนพิจารณาแบน 2 สารดังกล่าวเสร็จสิ้นไปแล้วซึ่งเป็นไปตามมติคณะกรรมการวัตถุอันตรายตั้งแต่เมื่อวันที่ 27 พฤศจิกายน 2562  โดยมีเหตุผลรองรับอยู่แล้วถึงความเป็นอันตรายต่อสุขภาพของประชาชนในวงกว้าง
นายสุริยะฯ กล่าวต่อไปว่า แม้การประชุมคณะกรรมการวัตถุอันตรายเมื่อวันที่ 17 พฤษภาคม 2565 จะมีการยกประเด็นดังกล่าวขึ้นมาพิจารณา แต่เป็นเพียงการนำเสนอต่อที่ประชุมเพื่อขอหลักการในการตอบผู้ร้องคัดค้านเท่านั้น กระทรวงอุตสาหกรรมไม่มีส่วนเกี่ยวข้อง แต่ในฐานะหน่วยงานที่กำกับคณะกรรมการวัตถุอันตรายและมีกลุ่มคนมาร้องเรียนก็จำเป็นต้องรับพิจารณาตามขั้นตอน และยังคงยืนยันข้อมูลตามมติคณะกรรมการวัตถุอันตรายและหลักวิชาการคือ คงการแบน 2 สารอันตราย คือ พาราควอตและคลอร์ไพริฟอส  ส่วนการจัดวาระเข้าสู่การพิจารณาเป็นไปตามขั้นตอนวิธีปฏิบัติตามปกติ  มีการแจ้งระเบียบวาระและเอกสารการประชุมให้คณะกรรมการทราบล่วงหน้าตั้งแต่เมื่อวันที่ 2 พฤษภาคม 2565
ด้านนายวันชัย พนมชัย อธิบดีกรมโรงงานอุตสาหกรรม ในฐานะเลขานุการคณะกรรมการวัตถุอันตราย กล่าวว่า กรมโรงงานอุตสาหกรรม ได้รับเรื่องจากผู้ร้องที่ขอให้พิจารณาทบทวนมติการยกเลิก โดยผู้ร้องแจ้งว่าข้อมูลสารเคมีตกค้างในผลผลิตทางการเกษตรที่ตรวจวิเคราะห์โดยกระทรวงสาธารณสุขและกระทรวงเกษตรและสหกรณ์ ไม่ตรงตามที่เคยเสนอให้คณะกรรมการฯ พิจารณา กรมโรงงานอุตสาหกรรมจึงได้มีหนังสือถึงสองหน่วยงาน คือ กระทรวงสาธารณสุขและกระทรวงเกษตรและสหกรณ์ให้ตรวจสอบข้อเท็จจริง พร้อมทั้งขอให้แจ้งผลการตรวจสอบ เพื่อจะนำข้อมูลทั้งหมดเสนอเข้าสู่การพิจารณาของคณะกรรมการวัตถุอันตรายในการประชุมเมื่อวันที่ 17 พฤษภาคม 2565
ทั้งนี้ ในวันประชุม (17 พฤษภาคม  2565) มีกรรมการจากกระทรวงสาธารณสุข คือ อธิบดีกรมวิทยาศาสตร์การแพทย์ ซึ่งได้รับมอบหมายจากปลัดกระทรวงฯ และเลขาธิการสำนักงานคณะกรรมการอาหารและยา และกรรมการจากกระทรวงเกษตรและสหกรณ์ มีรองปลัดกระทรวงเกษตรฯ ซึ่งได้รับมอบหมายจากปลัดกระทรวงเกษตรฯ และอธิบดีกรมวิชาการเกษตร เข้าร่วมประชุม  ซึ่งผู้แทนทั้ง 2 หน่วยงานทราบเนื้อหา ที่จะมีการประชุมล่วงหน้าอยู่แล้ว จึงเป็นไปไม่ได้ที่จะมีการเสนอให้นำ 2 สารอันตรายกลับมาใช้อีกครั้งตามที่เป็นข่าว อธิบดีกรมโรงงานฯ กล่าวปิดท้าย
วันจันทร์ที่ 27 มิถุนายน 2565
ครม. อนุมัติงบกลางฯ ปี 65 กว่า 2,000 ลบ. ฟื้นฟูโครงสร้างพื้นฐานที่เสียหายจากอุทกภัยและภัยพิบัติ คาดซ่อมเสร็จภายใน 5 เดือน
.....
ที่ประชุม ครม. (21 มิ.ย. 65) อนุมัติการขอรับจัดสรรงบประมาณรายจ่ายประจำปีงบประมาณ พ.ศ. 2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น ครั้งที่ 2 วงเงิน 2,039.21 ล้านบาท สำหรับฟื้นฟูโครงสร้างพื้นฐานที่ได้รับความเสียหายจากอุทกภัยและภัยพิบัติ ของกรมทางหลวงและกรมทางหลวงชนบท
.
งบประมาณดังกล่าวจะนำไปใช้ในการซ่อมแซมบูรณะทางหลวงแผ่นดิน ทางหลวงชนบท และโครงสร้างพื้นฐานอื่น ๆ ที่ได้รับความเสียหายจากอุทกภัยใน 23 จังหวัด ตามประกาศเป็นพื้นที่ประสบภัยของกระทรวงมหาดไทย
.
โดยแบ่งเป็นงานบูรณะทางหลวงแผ่นดินของกรมทางหลวง จำนวน 73 รายการ ครอบคลุม 20 จังหวัด และงานบูรณะทางหลวงชนบทและโครงสร้างพื้นฐานของทางหลวงชนบท จำนวน 25 รายการ ครอบคลุม 15 จังหวัด คาดทุกเส้นทางจะซ่อมเสร็จภายใน 5 เดือน
#ไทยคู่ฟ้า#ร่วมต้านโควิด19
-------------------
วันอังคารที่ 30 พฤศจิกายน 2564
ครม. อนุมัติหลักการการตรวจลงตราเพื่อการรักษาพยาบาล (Medical Treatment Visa) ระยะเวลา 1 ปี เน้นดึงดูดชาวต่างชาติที่มีศักยภาพและมีกำลังใช้จ่ายด้านการรักษาพยาบาล ตามนโยบาย Medical Hub
ครม. อนุมัติหลักการการตรวจลงตราเพื่อการรักษาพยาบาล (Medical Treatment Visa) ระยะเวลา 1 ปี เน้นดึงดูดชาวต่างชาติที่มีศักยภาพและมีกำลังใช้จ่ายด้านการรักษาพยาบาล ตามนโยบาย Medical Hub ของประเทศไทย
นางสาวรัชดา ธนาดิเรก รองโฆษกประจำสำนักนายกรัฐมนตรี เผย คณะรัฐมนตรีมีมติอนุมัติในหลักการการตรวจลงตราเพื่อการรักษาพยาบาล ระยะเวลา 1 ปี (Medical Treatment Visa) รหัส Non-MT ซึ่งการตรวจลงตราฯ จะมีอายุ 1 ปี มีผู้ติดตามไม่เกิน 3 ราย เมื่อครบกำหนด 1 ปีแล้ว ไม่สามารถขยายอายุต่อได้ ระยะเวลาพำนักในประเทศไทย ครั้งละไม่เกิน 90 วัน หากมีความจำเป็นต้องรักษาต่อเนื่องผู้ป่วยต้องแสดงใบรับรองแพทย์ที่ออกโดยโรงพยาบาลรัฐ โรงพยาบาลเอกชน และสถาบันทางการแพทย์ภาครัฐเท่านั้น พร้อมรายงานตัวต่อพนักเจ้างานเจ้าหน้าที่ทุก 90 วัน ทั้งนี้ กำหนดประเภทการตรวจลงตราเพื่อการรักษาพยาบาลประเภทใหม่ให้สอดรับกับระยะเวลาและกระบวนการรักษาพยาบาลในปัจจุบัน โดยมีกลุ่มเป้าหมายเป็นชาวต่างชาติที่เดินทางเข้ามาในราชอาณาจักรไทยเพื่อเข้ารับการรักษาพยาบาลและมีความจำเป็นต้องเข้ารับการดูแลต่อเนื่อง และผู้ติดตามผู้ป่วย
กลุ่มโรคที่อนุญาตให้เข้ามารับการขอรับการตรวจลงตราฯ เป็นกลุ่มโรค/หัตถการที่ประเทศไทยมีศักยภาพ ที่มีระยะเวลาการรักษาต่อเนื่องที่ต้องใช้เวลามากกว่า 90 วัน อาทิ เวชศาสตร์ชะลอวัยและการฟื้นฟูสุขภาพ โรคระบบหัวใจหลอดเลือด โรคมะเร็ง ทันตกรรม ศัลยกรรมความงาม เป็นต้น โดยผู้ป่วยและผู้ติดตาม จะต้องมีหลักฐานทางการเงินที่ครอบคลุมค่าใช้จ่ายภายในประเทษเป็นเงินสดไม่น้อยกว่ารายละ 800,000 บาท (Bank Statement) และมีการนัดหมายกับสถานพยาบาลล่วงหน้า 30 วัน รวมถึงแสดงหลักฐานประกันภัยกรณีอุบัติเหตุและการช่วยเหลือฉุกเฉินรวมความคุ้มครองโรคโควิด-19 ในประเทศไทย วงเงินไม่น้อยกว่า 100,000 ดอลลาร์สหรัฐ หรือประมาณ 3,000,000 บาท
รองโฆษกประจำสำนักนายกรัฐมนตรี กล่าวว่า ปัจจุบันประเทศไทยยังไม่มีการตรวจลงตราเพื่อรักษาพยาบาลเป็นการเฉพาะ ดังนั้น การกำหนดให้มีการตรวจลงตราประเภทรักษาพยาบาล Medical Treatment Visa รหัส Non-MT เป็นระยะเวลา 1 ปี เข้าออกได้หลายครั้ง (Multiple Entry) เป็นการเฉพาะ เพื่อเป็นการเพิ่มตัวเลือกในการเดินทางเข้าสู่ประเทศให้แก่ชาวต่างชาติที่มีศักยภาพและมีกำลังใช้จ่ายด้านการรักษาพยาบาลเป็นระยะเวลานาน รวมทั้งช่วยเพิ่มขีดความสามารถทางการแข่งขันของประเทศด้านโครงสร้างพื้นฐาน ตลอดจนรองรับนโยบายรัฐบาลด้านการท่องเที่ยวเชิงสุขภาพและยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ (Medical Hub) พ.ศ. 2560 – 2569 อีกด้วย
......................
วันอาทิตย์ที่ 17 ตุลาคม 2564
การรถไฟแห่งประเทศไทย แจ้งปรับเปลี่ยนสถานีต้นทาง - ปลายทาง ขบวนรถชานเมือง กรุงเทพ - สุพรรณบุรี เป็นการชั่วคราว เนื่องจากสถานการณ์น้ำท่วม
จากสถานการณ์เกิดฝนตกหนักในหลายพื้นที่ ทำให้ช่วงบ่ายในวันที่ 17 ตุลาคม 2564 ได้เกิดน้ำท่วมเส้นทางรถไฟระหว่างที่หยุดรถดอนสงวน - ที่หยุดรถหนองผักชี จังหวัดสุพรรณบุรี ส่งผลกระทบต่อความปลอดภัยในการเดินขบวนรถเส้นทางสายสุพรรณบุรีช่วงบริเวณดังกล่าว
จากสถานการณ์เกิดฝนตกหนักในหลายพื้นที่ ทำให้ช่วงบ่ายในวันที่ 17 ตุลาคม 2564 ได้เกิดน้ำท่วมเส้นทางรถไฟระหว่างที่หยุดรถดอนสงวน - ที่หยุดรถหนองผักชี จังหวัดสุพรรณบุรี ส่งผลกระทบต่อความปลอดภัยในการเดินขบวนรถเส้นทางสายสุพรรณบุรีช่วงบริเวณดังกล่าว การรถไฟแห่งประเทศไทย (รฟท.) จึงจำเป็นต้องประกาศปรับเปลี่ยนสถานีต้นทาง - ปลายทาง ขบวนรถสายสุพรรณบุรี จำนวน 2 ขบวน ตั้งแต่วันที่ 17 - 18 ตุลาคม 2564 เพื่อความปลอดภัยของผู้โดยสาร ดังนี้
1. ปรับเปลี่ยนสถานีต้นทาง - ปลายทาง ขบวนรถชานเมืองที่ 355/356 กรุงเทพ - สุพรรณบุรี - กรุงเทพ ปรับเปลี่ยนเป็น กรุงเทพ - หนองปลาดุก - กรุงเทพ
อย่างไรก็ตาม เจ้าหน้าที่ รฟท. ได้ลงพื้นที่ตรวจสอบความเสียหายในเบื้องต้นพบว่า เส้นทางรถไฟช่วงบริเวณเสาโทรเลขที่ 121/2 - 125/4 ระหว่างที่หยุดรถดอนสงวน - ที่หยุดรถหนองผักชี ได้รับความเสียหายเล็กน้อยและเมื่อระดับน้ำลดลงจะสามารถส่งเจ้าหน้าที่เข้าดำเนินการจัดเก็บขยะและสิ่งปฎิกูล รวมทั้งตรวจสอบภาพทางบริเวณดังกล่าวได้ ทั้งนี้ ระดับน้ำยังคงเพิ่มสูงขึ้นอย่างต่อเนื่อง จึงได้สั่งการให้ฝ่ายการช่างโยธาเตรียมความพร้อมรับมือกับสถานการณ์ โดยขอให้พนักงานเจ้าหน้าที่บำรุงทางตรวจทางเฝ้าระวังสังเกตการณ์ระดับน้ำตลอด 24 ชั่วโมง โดยประชาชนสามารถสอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจทีมพีอาร์การรถไฟแห่งประเทศไทย
วันอังคารที่ 7 ธันวาคม 2564
รมว.สุชาติ ตรวจเยี่ยมฝ่ายแรงงานฯ และพบปะอาสาสมัครแรงงาน ที่กรุงอาบูดาบี สหรัฐอาหรับเอมิเรตส์
...
เมื่อวันที่ 7 ธันวาคม 2564 เวลา 13.30 น. นายสุชาติ ชมกลิ่น รัฐมนตรีว่าการกระทรวงแรงงาน ตรวจเยี่ยมฝ่ายแรงงาน ประจำสถานเอกอัครราชทูต ณ กรุงอาบูดาบี ในโอกาสเดินทางไปราชการ ณ ประเทศสหรัฐอาหรับเอมิเรตส์ โดยมี นายวราวุธ ภู่อภิญญา เอกอัครราชทูต ณ กรุงอาบูดาบี นายชัยวัฒน์ ศิริวัฒน์ กงสุลใหญ่ ณ เมืองดูไบ นางปลิดา ร่วมคำ อัครราชทูตที่ปรึกษา (ฝ่ายแรงงาน) ให้การต้อนรับ พล.ต.ต.นันทชาติ ศุภมงคล ประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมด้วย สำหรับฝ่ายแรงงาน ประจำสถานเอกอัครราชทูต ณ กรุงอาบูดาบี ปัจจุบันมีประเทศในความรับผิดชอบ 4 ประเทศ ได้แก่ สหรัฐอาหรับเอมิเรตส์ กาตาร์ โอมาน และอิหร่าน มีอัตรากำลังเจ้าหน้าที่ 4 คน ได้แก่ อัครราชทูตที่ปรึกษา (ฝ่ายแรงงาน) ที่ปรึกษา (ฝ่ายแรงงาน) ล่าม และพนักงานประสานทั่วไป มีแรงงานไทยในเขตรับผิดชอบในปี พ.ศ.2564 ในสหรัฐอาหรับเอมิเรตส์ 5,228 คน กาตาร์ 2,641 คน โอมาน 590 คน และอิหร่าน 91 คน รวมทั้งสิ้น 8,550 คน แรงงานไทยที่มาทำงานในสหรัฐอาหรับเอมิเรตส์ ส่วนใหญ่เป็นภาคธุรกิจบริการ เช่น พ่อครัว แม่ครัว เชฟ นวด สปา พนักงานต้อนรับโรงแรม และช่างต่าง ๆ เป็นต้น
โอกาสนี้ รมว.แรงงาน และคณะ ได้พบปะอาสาสมัครแรงงานไทยในประเทศสหรัฐอาหรับเอมิเรตส์ พร้อมให้โอวาทและแนวทางการปฏิบัติงาน และมอบนโยบายในการปฏิบัติงานให้แก่เจ้าหน้าที่ฝ่ายแรงงาน โดยกล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้ฝากความห่วงใยและให้กำลังใจเจ้าหน้าที่ฝ่ายแรงงานของสำนักงานแรงงานไทยและอาสาสมัครแรงงานในต่างประเทศทุกคน ที่ได้ปฏิบัติงานในการประสานดูแลความช่วยเหลือแรงงานไทยในต่างประเทศให้ได้รับข้อมูลข่าวสาร สิทธิประโยชน์ความคุ้มครอง และความปลอดภัยในการทำงานตามกฎหมาย ซึ่งเจ้าหน้าที่สำนักงานแรงงานและอาสาสมัครแรงงานทุกคนถือเป็นผู้ที่มีความสำคัญอย่างยิ่งในการขับเคลื่อนภารกิจของกระทรวงแรงงานให้สำเร็จบรรลุเป้าหมาย เนื่องจากอัตรากำลังข้าราชการและเจ้าหน้าที่ของกระทรวงมีจำนวนจำกัด ไม่เพียงพอต่อการดูแลให้ความคุ้มครองแรงงานทั้งหมด การมีกลุ่มอาสาสมัครเข้ามาช่วยเป็นหูเป็นตา คอยให้เบาะแส ส่งต่อข้อมูลการช่วยเหลือต่าง ๆ ของภาครัฐ ไปสู่กลุ่มพี่น้องแรงงาน ทำให้งานของกระทรวงแรงงานขับเคลื่อนได้อย่างมีประสิทธิภาพ เป็นกลไกเสริมงานภาครัฐได้เป็นอย่างดี โดยเฉพาะอย่างยิ่ง อาสาสมัครแรงงานไทยในต่างประเทศ ที่ช่วยขับเคลื่อนงานด้านแรงงานได้ดียิ่ง ทั้งยังสามารถช่วยส่งต่อข้อมูลข่าวสารที่สำคัญให้ไปถึงแรงงานไทยได้อย่างดี เป็นเครือข่ายความช่วยเหลือซึ่งกันและกัน ยามมีแรงงานไทยตกทุกข์ได้ยากในต่างประเทศ การเดินทางมาราชการในสหรัฐอาหรับเอมิเรตส์ในครั้งนี้ จึงถือเป็นโอกาสอันดีที่ได้พบปะทุกท่าน เพื่อแสดงความขอบคุณต่อการช่วยเหลืองานกระทรวงแรงงาน โดยไม่ได้รับค่าตอบแทน ถือเป็นงานจิตอาสาอย่างแท้จริง
วันเสาร์ที่ 30 เมษายน 2565
รัฐบาลเดินหน้าผลักดันโครงการส่งเสริมอาชีพการเลี้ยงโค เพื่อพัฒนาคุณภาพชีวิต ฯ ขอให้ประชาชนเชื่อมั่นในศักยภาพและความตั้งใจ
รัฐบาลเดินหน้าผลักดันโครงการส่งเสริมอาชีพการเลี้ยงโค เพื่อพัฒนาคุณภาพชีวิต ฯ ขอให้ ประชาชนเชื่อมั่นในศักยภาพและความตั้งใจ
วันนี้(30เมษายน2565)เวลา11.00น.ณเทิดไทฟาร์มตำบลวังใหญ่อำเภอศรีสำโรงจังหวัดสุโขทัยภายหลังเปิดโครงการไกล่เกลี่ยหนี้สินหาช่องทางทำกินขจัดสิ้นความยากจนฯเยี่ยมชมโครงการส่งเสริมอาชีพการเลี้ยงโคเพื่อพัฒนาคุณภาพชีวิตภายใต้การดำเนินงานของกองทุนหมู่บ้านและชุมชนเมืองพื้นที่ต้นแบบจังหวัดสุโขทัยโดยรัฐบาลได้สนับสนุนงบประมาณในการดำเนินโครงการจำนวน50ล้านบาทเพื่อให้ประชาชนจำนวน1,000ครอบครัวยืมเป็นทุนในการซื้อพ่อพันธ์ุแม่พันธ์ุโคเพื่อสร้างงานสร้างรายได้ให้กับครอบครัว
นายสมศักดิ์ฯกล่าวว่าโครงการส่งเสริมอาชีพการเลี้ยงโคเพื่อพัฒนาคุณภาพชีวิตจะนำร่องในพื้นที่สมาชิกกองทุนหมูบ้านของจังหวัดสุโขทัยใช้เวลาในการดำเนินการ5ปีโดยในช่วงเวลา1-2ปีสมาชิกไม่ต้องเสียค่าบริหารจัดการใดๆและไม่ต้องเสียดอกเบี้ยจากเงินยืมในช่วงปีที่3-4สมาชิกจะต้องเสียดอกเบี้ยค่าบริหารจัดการร้อยละ2บาทซึ่งถือว่าเป็นอัตราดอกเบี้ยที่ต่ำมากพร้อมให้ความเชื่อมั่นกับเกษตรกรผู้เลี้ยงโคเรื่องการตลาดขอให้มั่นใจตนเองและรัฐบาลพร้อมเจรจาหารือกับหน่วยงานที่เกี่ยวข้องผลักดันการส่งออกเนื้อวัวสร้างรายได้ที่มั่นคงอย่างแน่นอน
นายอนุชาฯกล่าวว่าสมาชิกที่เข้าร่วมโครงการจะได้รับโอกาสพัฒนาคุณภาพชีวิตความเป็นอยู่ที่ดีขึ้นเป็นช่องทางทำกินประชาชนส่วนใหญ่ทำการเกษตรต้องอาศัยปัจจัยหลายๆอย่างทั้งสภาพอากาศราคาตามกลไกลตลาดส่วนการเรื่องวัวถือเป็นอาชีพที่มีรายได้แน่นอนสามารถสร้างเงินให้กับผู้เลี้ยงขอแค่มีวินัยมีความตั้งใจอดทนในช่วง2ปีแรกหลังจากนั้นจะเห็นผลกำไรซึ่งถือว่าคุ้มค่ามากสำหรับพี่น้องประชาชนในการประกอบอาชีพที่ใช้ต้นทุนค่อนข้างน้อยพร้อมผลักดันให้โครงการดังกล่าวขยายไปยังสมาชิกกองทุนหมู่บ้านทั่วประเทศ
"ขอให้พี่น้องกองทุนหมู่บ้านเชื่อมั่นในศักยภาพของรัฐบาลภายใต้การนำของพลเอกประยุทธ์จันทร์โอชานายกรัฐมนตรีเชื่อในความตั้งใจของตนเองและของคณะผู้บริหารฯที่มุ่งหวังที่จะสร้างเงินสร้างงานสร้างอาชีพไม่สร้างหนี้ให้สมาชิกอย่างแน่นอน"นายอนุชาฯเน้นย้ำ
_______